CELEX: C2004/284/56
Language: el
Date: 2004-11-20 00:00:00
Title: Υπόθεση Τ-388/04: Προσφυγή του Habib Kachakil Amar κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 28 Σεπτεμβρίου 2004

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/29
            
         Προσφυγή του Habib Kachakil Amar κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 28 Σεπτεμβρίου 2004
   (Υπόθεση Τ-388/04)
   (2004/C 284/56)
   Γλώσσα διαδικασίας: η ισπανική
   Ο Habib Kachakil Amar, κάτοικος Βαλένθιας (Ισπανία), εκπροσωπούμενος από τον δικηγόρο Juan Carlos Heder, άσκησε στις 28 Σεπτεμβρίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ).
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμόνισης στο πλαίσιο της Εσωτερικής Αγοράς, της 20ής Ιουλίου 2004, που εκδόθηκε επί της υποθέσεως R 175/2004-1, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα:
   
               Κοινοτικό σήμα προς καταχώριση:
            
            
               Εικονιστικό σήμα αποτελούμενο από επίμηκες αδρό μαύρο περίγραμμα που καταλήγει σε τρίγωνο — Αίτηση 3 235  157 για προϊόντα της κλάσεως 25 (ενδύματα, υποδήματα, είδη πιλοποιίας, ιδίως αθλητικά υποδήματα).
            
         
               Απόφαση του εξεταστή:
            
            
               Απορρίπτει την αίτηση λόγω συνδρομής του απόλυτου λόγου απαραδέκτου του άρθρου 7, παράγραφος 1, στοιχείο β), του κανονισμού 40/94 για το κοινοτικό σήμα.
            
         
               Απόφαση του τμήματος προσφυγών:
            
            
               Απορρίπτει την προσφυγή.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 7, παράγραφοι 1, στοιχείο β), και 3, του ως άνω κανονισμού, καθώς και προσβολή των δικαιωμάτων του αμυνομένου και της αρχής της προστασίας της δικαιολογημένης εμπιστοσύνης.